MARIJAMPOLĖS SAVIVALDYBĖS TARYBA

SPRENDIMAS

DĖL MARIJAMPOLĖS SAVIVALDYBĖS TARYBOS 2018 M. SPALIO 29 D. SPRENDIMO NR. 1-304 „DĖL PINIGINĖS SOCIALINĖS PARAMOS TEIKIMO NEPASITURINTIEMS MARIJAMPOLĖS SAVIVALDYBĖS GYVENTOJAMS TVARKOS APRAŠO PATVIRTINIMO“ IR MARIJAMPOLĖS SAVIVALDYBĖS TARYBOS 2023 M. KOVO 27 D. SPRENDIMO NR. 1-95 „DĖL MARIJAMPOLĖS SAVIVALDYBĖS TARYBOS 2018 M. SPALIO 29 D. SPRENDIMO NR. 1-304 „DĖL PINIGINĖS SOCIALINĖS PARAMOS TEIKIMO NEPASITURINTIEMS MARIJAMPOLĖS SAVIVALDYBĖS GYVENTOJAMS TVARKOS APRAŠO PATVIRTINIMO“ PAKEITIMO“ PAKEITIMO

2023 m. rugsėjo 25 d. Nr. 1-290

Marijampolė

Vadovaudamasi Lietuvos Respublikos vietos savivaldos įstatymo 15 straipsnio 2 dalies 30 punktu, Lietuvos Respublikos piniginės socialinės paramos nepasiturintiems gyventojams įstatymo 4 straipsnio 2 dalimi, Marijampolės savivaldybės taryba nusprendžia:

1. Pakeisti Piniginės socialinės paramos teikimo nepasiturintiems Marijampolės savivaldybės gyventojams tvarkos aprašą, patvirtintą Marijampolės savivaldybės tarybos 2018 m. spalio 29 d. sprendimu Nr. 1-304 „Dėl Piniginės socialinės paramos teikimo nepasiturintiems Marijampolės savivaldybės gyventojams tvarkos aprašo patvirtinimo“:

1.1. Pakeisti 91 punktą ir jį išdėstyti taip:

„91. Vienkartinė parama vienam gyvenančiam ar bendrai gyvenantiems asmenims skiriama vieną kartą per paskutinius 12 mėnesių, išskyrus atvejus, numatytus šio Aprašo 74.1, 74.5, 74.6, 74.7, 75.1, 75.3, 75.4, 75.5, 75.7, 76.1 ir 77.4 papunkčiuose, kai vienkartinė parama gali būti skirta antrą kartą. Prašymas pateiktas vienkartinei paramai gauti antrą kartą (dėl tos pačios priežasties) svarstomas Komisijoje, išskyrus atvejį, numatytą šio Aprašo 74.7 papunktyje. Vienkartinė parama, numatyta Aprašo 74.9 ir 74.10 papunkčiuose skiriama tik vieną kartą. Skiriant vienkartinę paramą antrą kartą, skiriamos išmokos dydis yra iki sumos, numatytos šio Aprašo 74.1, 74.5, 74.6, 74.7, 75.1, 75.3, 75.4, 75.5, 75.7, 76.1 ir 77.4 papunkčiuose.“

1.2. Papildyti 1071.5 papunkčiu:

„1071.5. atvejai, numatyti šio Aprašo 102.2 papunktyje, jeigu vieno gyvenančio asmens ar bendrai gyvenančių asmenų turimo turto vertė turto vertės normatyvą viršija ne daugiau kaip 7,0 tūkst. Eur.“

2. Pakeisti Marijampolės savivaldybės tarybos 2023 m. kovo 27 d. sprendimą Nr. 1-95 „Dėl Marijampolės savivaldybės tarybos 2018 m. spalio 29 d. sprendimo Nr. 1-304 „Dėl Piniginės socialinės paramos teikimo nepasiturintiems Marijampolės savivaldybės gyventojams tvarkos aprašo patvirtinimo“ pakeitimo“:

2.1. Pakeisti 3 punktą ir jį išdėstyti taip:

„3. Nustatyti, kad šio tarybos sprendimo:

3.1. 1.1 papunktis įsigalioja 2024 m. gegužės 1 d.;

3.2. 1.2 ir 1.3 papunkčiai įsigalioja 2023 m. spalio 1 d.“

2.2. Papildyti 4 punktu:

„4. Šio tarybos sprendimo 3.2 papunktis taikomas prašymams-paraiškoms, pateikiamiems 2023 m. rugsėjo 1 d. ir vėliau.“

3. Pripažinti netekusiu galios Marijampolės savivaldybės tarybos 2021 m. rugpjūčio 30 d. sprendimo Nr. 1-213 „Dėl Marijampolės savivaldybės tarybos 2018 m. spalio 29 d. sprendimo Nr. 1-304 „Dėl Piniginės socialinės paramos teikimo nepasiturintiems Marijampolės savivaldybės gyventojams tvarkos aprašo patvirtinimo“ pakeitimo“ 1.13 papunktį.

Savivaldybės meras	Povilas Isoda